techiaith/cofnodycynulliad_en-cy huggingface dataset:
English: Thank you, Cabinet Secretary, for your answer, which I very, very much welcome. The Newtown bypass is a huge opportunity for Newtown in mid Wales and I'm keen that Newtown town centre is supported when the bypass is completed. Now, there is an area of land owned by Powys County Council and used as a car park in the town centre, but due to an historical clawback provision the area has not been able to be developed or refurnished by the local authority. Now, there have been discussions between the Welsh Government, who seem to be enacting a clawback agreement, and the council but little progress has been made. So, in light of your answer to me, which I'm grateful for, that this land should be used for the best advantage, I would be grateful if you would be willing to meet with me, with your relevant officials, to discuss this in more detail to try and bring a resolution to this particular issue.
Welsh: Diolch am eich ateb, Ysgrifennydd y Cabinet, ac rwy'n ei groesawu'n fawr iawn. Mae ffordd osgoi'r Drenewydd yn gyfle enfawr i'r Drenewydd yng nghanolbarth Cymru ac rwy'n awyddus i weld cefnogaeth i ganol y dref yn y Drenewydd pan fydd y ffordd osgoi yn cael ei chwblhau. Nawr, ceir darn o dir sy'n eiddo i Gyngor Sir Powys ac sy'n cael ei ddefnyddio fel maes parcio yng nghanol y dref, ond oherwydd darpariaeth adfachu hanesyddol, nid yw'r awdurdod lleol wedi gallu datblygu neu adfywio'r ardal. Nawr, mae trafodaethau wedi bod rhwng Llywodraeth Cymru, yr ymddengys eu bod yn rhoi cytundeb adfachu mewn grym, a'r cyngor, ond ychydig o gynnydd a wnaed. Felly, rwy'n ddiolchgar am eich ateb i mi y dylid defnyddio'r tir hwn er y budd gorau, ac yng ngoleuni'r ateb hwnnw, byddwn yn ddiolchgar pe baech yn fodlon cyfarfod â mi, gyda'ch swyddogion perthnasol, i drafod hyn yn fanylach er mwyn ceisio datrys y mater penodol hwn.
English: I thank the Member for the question. It's not an issue with which I'm immediately familiar, so I'm perfectly happy to investigate it and to speak with him further about it.
Welsh: Diolch i'r Aelod am y cwestiwn. Nid yw'n fater rwy'n hollol gyfarwydd ag ef, felly rwy'n berffaith hapus i'w archwilio ac i siarad ag ef ymhellach ynglŷn â hynny.
English: Well, thank you very much, of course, for that question. The Swansea bay city region deal aims to boost the local economy by £1.8 billion, to generate almost 10,000 new jobs, and build on the many indigenous strengths of the whole region.
Welsh: Wel, diolch yn fawr, wrth gwrs, am y cwestiwn. Nod bargen dinas-ranbarth bae Abertawe yw rhoi hwb o £1.8 biliwn i'r economi leol, i greu bron 10,000 o swyddi newydd, ac adeiladu ar y llu o gryfderau sydd gan yr holl ranbarth yn barod.
English: Thank you for that answer, Cabinet Secretary. Now, when the city deal was first developed, the notion of developing the internet coast was very much based on building a digital superhighway connecting the UK and North America, with a transatlantic broadband cable landing at Oxwich bay on Gower. Now, that element now receives less attention than it once did. Can you update us as to the latest position as to the delivery of the transatlantic cable and its importance for the success of the city deal?
Welsh: Diolch am eich ateb, Ysgrifennydd y Cabinet. Nawr, pan ddatblygwyd y fargen ddinesig yn gyntaf, roedd y syniad o ddatblygu arfordir y rhyngrwyd yn seiliedig i raddau helaeth ar adeiladu priffordd ddigidol i gysylltu'r DU a Gogledd America, gyda chebl band eang trawsatlantig yn glanio ym mae Oxwich yn y Gŵyr. Mae'r elfen honno bellach yn cael llai o sylw nag a gâi ar un adeg. A allwch roi'r wybodaeth ddiweddaraf inni ynglŷn â'r sefyllfa ddiweddaraf o ran y gwaith o gyflenwi'r cebl trawsatlantig a'i bwysigrwydd i lwyddiant y fargen ddinesig?
English: Well, Llywydd, the Member is absolutely right that the cable was an integral part of the discussions that began the Swansea city deal, and the leadership that Sir Terry Matthews provided was very much connected with that idea of the internet coast. As the Member will know, the city deal, as finally agreed, has 11 specific projects at its heart. Two of those projects run right across the whole of the region area - that's investment in digital infrastructure and initiatives to make sure that we develop the skills and talents of those people who live right across the Swansea bay region. The connector, and the way in which it will influence the deal as a whole, will now form part of the development of those project plans, because the final versions of them have to be approved by both the UK and the Welsh Governments, as well as the regional Cabinet that will form part of the governance of the deal.
Welsh: Wel, Llywydd, mae'r Aelod yn llygad ei le fod y cebl yn rhan annatod o'r trafodaethau a ddechreuodd fargen ddinesig Abertawe, ac roedd cysylltiad cryf rhwng arweinyddiaeth Syr Terry Matthews a'r syniad o arfordir y rhyngrwyd. Fel y gŵyr yr Aelod, mae gan y fargen ddinesig, fel y'i cytunwyd yn y pen draw, 11 o brosiectau penodol yn ganolog iddi. Mae dau o'r prosiectau hynny'n cwmpasu'r rhanbarth cyfan - sef buddsoddi mewn seilwaith a mentrau digidol i sicrhau ein bod yn datblygu sgiliau a thalentau'r bobl sy'n byw ym mhob cwr o ranbarth Bae Abertawe. Bydd y cysylltydd, a'r ffordd y bydd yn dylanwadu ar y fargen yn ei chyfanrwydd, bellach yn rhan o'r gwaith o ddatblygu cynlluniau'r prosiectau hynny, gan fod yn rhaid i'w fersiynau terfynol gael eu cymeradwyo gan Lywodraethau Cymru a'r DU, yn ogystal â'r Cabinet rhanbarthol a fydd yn rhan o'r broses o lywodraethu'r fargen.
English: Well, the leads taking this bid through faced some very rigorous due diligence from both the Welsh Government and the UK Government, and I'm sure that you'll have envisaged certain milestones being set to mark progress promised, firstly in terms of delivery of that governance structure that you were just talking about, and secondly in terms of the sort of metaphorical spades in the ground, if you like, the actual beginning of spending of money on those projects. When is the first of those milestones in each of those two areas due to be reached and what mechanism is Welsh Government using to monitor progress against its own expectations for the outcomes of the deal?
Welsh: Wel, wynebodd yr arweinwyr sy'n gyfrifol am y cais hwn ddiwydrwydd dyladwy trwyadl iawn gan Lywodraeth Cymru a Llywodraeth y DU, ac rwy'n siŵr eich bod wedi rhagweld cerrig milltir penodol yn cael eu gosod er mwyn nodi cynnydd a addawyd, yn gyntaf o ran darparu'r strwythur llywodraethu hwnnw roeddech yn sôn amdano, ac yn ail o ran y math o rawiau trosiadol yn y ddaear, os mynnwch, a dechrau gwario arian ar y prosiectau hynny. Pryd y disgwylir cyrraedd y gyntaf o'r cerrig milltir yn y ddau faes a pha fecanwaith y mae Llywodraeth Cymru yn ei ddefnyddio i fonitro cynnydd yn erbyn ei disgwyliadau ei hun ar gyfer canlyniadau'r fargen?
English: I thank Suzy Davies for that. She's quite right to say that the investigation of the deal was a rigorous process involving both Welsh Government and the UK Government. As a result, there are a series of mechanisms either already in place or now to be confirmed to make sure that that sense of rigour continues in the development of the deal in the future. So, the city deal delivery team, which is the on-the-ground team, have to provide quarterly reports of their activity to the UK Government and to the Welsh Government, and we keep on track with it in that quarterly way. As I said to Dai Lloyd, the 11 projects will not be finally signed off until the submission of full business cases to all partners, and we have an agreed implementation, monitoring and evaluation plan that will be put into practice now, post the local government elections and the coming together of the partners again, so we can be sure that, in advance of implementation, we can all be confident that the deal will deliver in practice the very real promise that it holds out for people right across the Swansea bay city region.
Welsh: Diolch i Suzy Davies am hynny. Mae'n llygad ei lle i ddweud bod y broses o archwilio'r cytundeb wedi bod yn drwyadl ac wedi cynnwys Llywodraeth Cymru a Llywodraeth y DU. O ganlyniad, mae cyfres o fecanweithiau naill ai eisoes ar waith neu ar fin cael eu cadarnhau i sicrhau bod yr ymdeimlad hwnnw o drylwyredd yn parhau wrth ddatblygu'r cytundeb yn y dyfodol. Felly, mae'n rhaid i dîm cyflawni'r fargen ddinesig, sef y tîm ar lawr gwlad, ddarparu adroddiadau chwarterol am eu gweithgarwch i Lywodraeth y DU ac i Lywodraeth Cymru, a byddwn yn derbyn y wybodaeth ddiweddaraf yn y ffordd chwarterol honno. Fel y dywedais wrth Dai Lloyd, ni fydd yr 11 prosiect yn cael eu cymeradwyo'n derfynol hyd nes y cyflwynir achosion busnes llawn i'r holl bartneriaid, ac y bydd gennym gynllun gweithredu, monitro a gwerthuso wedi'i gytuno a fydd yn cael ei roi ar waith yn awr, ar ôl yr etholiadau llywodraeth leol ac wrth i'r partneriaid ddod at ei gilydd eto, er mwyn inni fod yn sicr y gall pob un ohonom, cyn rhoi'r fargen ar waith, fod yn hyderus y bydd yn gwireddu, yn ymarferol, yr addewid go iawn y mae'n ei wneud i bobl ledled dinas-ranbarth bae Abertawe.
English: The economy and infrastructure portfolio will invest more than £700 million over four years in new transport infrastructure, and those plans will take account of road safety considerations. In this financial year, we are investing £11.6 million specifically for road safety initiatives across Wales.
Welsh: Bydd y portffolio economi a'r seilwaith yn buddsoddi dros £700 miliwn dros bedair blynedd yn y seilwaith trafnidiaeth newydd, a bydd y cynlluniau hynny'n ystyried diogelwch ar y ffyrdd. Yn y flwyddyn ariannol hon, rydym yn buddsoddi £11.6 miliwn yn benodol ar gyfer mentrau diogelwch ar y ffyrdd ledled Cymru.
English: Thanks for that. There seems to be a problem developing with school lollipop staff, or road-crossing assistants as they're sometimes known, because the number has decreased by 23 per cent over the past three years. There isn't currently any legal duty for councils to keep the crossing assistants, but, of course, they are needed to keep a perception of safe routes and will assist with walking to school and active travel targets. So, I wondered if anything could be done to protect the role of the crossing assistants.
Welsh: Diolch am hynny. Ymddengys fod problem yn datblygu gyda staff lolipop ysgolion, neu gynorthwywyr croesi ffordd fel y'u gelwir weithiau, gan fod y nifer wedi gostwng 23 y cant dros y tair blynedd diwethaf. Nid oes unrhyw ddyletswydd gyfreithiol ar hyn o bryd ar gynghorau i gadw'r cynorthwywyr croesi ffordd, ond wrth gwrs, maent yn angenrheidiol er mwyn cadw'r syniad o lwybrau diogel a byddant yn cynorthwyo gyda thargedau cerdded i'r ysgol a theithio llesol. Felly, tybed a ellid gwneud unrhyw beth i ddiogelu rôl y cynorthwywyr croesi ffordd.
English: Well, can I agree with the Member that the work that is carried out by crossing patrol staff in Wales is very important? The reasons for the reduction in the number of staff actually are more complex than they first seem. It is true that, as staff retire, councils in different parts of Wales have taken the opportunity to review whether or not a further post is needed. But the larger problem is actually in recruiting people to do this job. It is quite shocking, actually, sometimes, Llywydd, to read of the experience of crossing patrol staff and the abuse that they suffer from motorists in carrying out their jobs, and recruiting people to vacant posts has not been easy. In some parts of Wales, the problem has been partially solved by schools themselves taking a greater interest in filling posts, and town and community councils being willing to assist in that as well. So, there are some solutions that are being attempted. The issue that the Member points to is a real one.
Welsh: Wel, a gaf fi gytuno â'r Aelod fod y gwaith a wneir gan staff croesi ffordd yng Nghymru yn bwysig iawn? Mae'r rhesymau dros y gostyngiad yn nifer y staff yn fwy cymhleth nag yr ymddangosant ar yr olwg gyntaf mewn gwirionedd. Mae'n wir fod cynghorau mewn gwahanol rannau o Gymru wedi manteisio ar y cyfle, wrth i staff ymddeol, i adolygu a oes angen penodi rhywun arall. Ond mae'r broblem ehangach yn ymwneud mewn gwirionedd â recriwtio pobl i wneud y swydd hon. Mae'n eithaf brawychus darllen weithiau, Llywydd, am brofiadau staff croesi ffordd a'r gamdriniaeth y maent yn ei dioddef gan fodurwyr wrth iddynt gyflawni eu gwaith, ac ni fu'n hawdd recriwtio pobl i swyddi gwag. Mewn rhai rhannau o Gymru, mae'r broblem wedi'i datrys yn rhannol wrth i'r ysgolion eu hunain gymryd mwy o ddiddordeb yn y gwaith o lenwi'r swyddi, ac wrth i gynghorau tref a chymuned fod yn barod i gynorthwyo gyda hynny hefyd. Felly, rhoddir cynnig ar rai atebion. Mae'r mater y cyfeiria'r Aelod ato yn un dilys.
English: Cabinet Secretary, in the latest year for which we have figures in Wales, 6.6 per cent of all road traffic casualties are cyclists. This is a slight reduction on the previous year, but still the second highest recorded figure since 1984. Do you agree with me that councils, and indeed the Welsh Government in its budget allocations, have to take safe cycle routes seriously, and we need to designate them, not by painting a line near the pavement down the length of the road, but be serious about having exclusive cycle routes to key destinations, particularly in our urban areas?
Welsh: Ysgrifennydd y Cabinet, yn ystod y flwyddyn ddiwethaf y mae gennym ffigurau ar ei chyfer yng Nghymru, roedd 6.6 y cant o'r holl rai a anafwyd mewn damweiniau traffig ar y ffordd yn feicwyr. Gwelwyd gostyngiad bychan ers y flwyddyn flaenorol, ond serch hynny, hwn yw'r ffigur uchaf ond un a gofnodwyd ers 1984. A ydych yn cytuno â mi fod yn rhaid i gynghorau, a Llywodraeth Cymru yn wir, wrth ddyrannu ei chyllideb, fod o ddifrif ynglŷn â llwybrau beicio diogel, a bod angen inni eu dynodi, nid drwy beintio llinell ar hyd y ffordd ger y palmant, ond drwy fod o ddifrif ynglŷn â sicrhau bod gennym lwybrau ar gyfer beicio yn unig i gyrchfannau allweddol, yn enwedig yn ein hardaloedd trefol?
English: Llywydd, the most vulnerable road user groups are pedestrians, pedal cyclists and motor cyclists, and we've talked a lot in the Chamber here about motor cyclists and actions that can be taken to try to make roads safer for them. The big picture, as the Member knows, is that fatalities in road accidents in Wales have fallen over a 30-year period. The actions that the Welsh Government takes, using the £11.6 million specifically for road safety measures, include actions to support local authorities in the work that they can do to protect cyclists on their roads, and I'm sure that they will be aware of the points that the Member has made this afternoon.
Welsh: Llywydd, y grwpiau mwyaf agored i niwed o ran defnyddwyr ffyrdd yw cerddwyr, beicwyr a beicwyr modur, ac rydym wedi siarad cryn dipyn yma yn y Siambr am feicwyr modur a chamau y gellir eu cymryd i geisio sicrhau bod y ffyrdd yn fwy diogel ar eu cyfer. Y darlun mawr, fel y gŵyr yr Aelod, yw bod marwolaethau mewn damweiniau ar y ffyrdd yng Nghymru wedi gostwng dros gyfnod o 30 mlynedd. Mae'r camau y mae Llywodraeth Cymru yn eu cymryd, gan ddefnyddio'r £11.6 miliwn yn benodol ar gyfer mesurau diogelwch ar y ffyrdd, yn cynnwys camau gweithredu i gynorthwyo awdurdodau lleol gyda'r gwaith y gallant ei wneud i ddiogelu beicwyr ar eu ffyrdd, ac rwy'n siŵr y byddant yn ymwybodol o'r pwyntiau a wnaeth yr Aelod y prynhawn yma.
English: The next item was questions to the Assembly Commission, but no questions were tabled.
Welsh: Yr eitem nesaf oedd y cwestiynau i Gomisiwn y Cynulliad, ond ni chyflwynwyd unrhyw gwestiynau.
English: The next item, therefore, is the topical questions. Steffan Lewis.
Welsh: Yr eitem nesaf, felly, yw'r cwestiynau amserol. Steffan Lewis.
English: Will the First Minister make a statement on relations between the Welsh and Qatari Governments following the severing of diplomatic ties with that country by its neighbours? TAQ (5) 0649 (FM)
Welsh: A wnaiff y Prif Weinidog ddatganiad am y berthynas rhwng Llywodraethau Cymru a Qatar ar ôl i gymdogion Qatar dorri'r cysylltiadau diplomyddol â'r wlad honno? TAQ (5) 0649 (FM)
English: The Welsh Government has commercial investment relationships with Qatar. We support Cardiff international airport's developing relationship with Qatar Airways, with a view to seeing flights between Cardiff and Doha. This is opening up a huge range of long-haul travel options for businesses and tourists.
Welsh: Mae gan Lywodraeth Cymru berthynas fuddsoddi masnachol gyda Qatar. Rydym yn cefnogi'r berthynas sy'n datblygu rhwng maes awyr rhyngwladol Caerdydd a Qatar Airways, gyda'r bwriad o weld teithiau awyr rhwng Caerdydd a Doha. Mae hyn yn agor y drws ar ystod eang o opsiynau teithio pellter hir ar gyfer busnesau a thwristiaid.
English: Of course, as Steffan Lewis knows, and has said, Qatar has substantial investments in the UK, including in Wales, notably the LNG terminal at Milford Haven. I think that, in terms of your second point - the development of the service and the direct link between the airports and airlines - it's a huge boost to Wales and it does provide that direct route into one of the world's fastest growing hub airports, and opens up Wales's links with the rest of the world, as you say. In fact, in April, Cardiff Airport secured a commercial deal with Qatar Airways to launch this new direct route to Doha, and flights are expected to begin operating in the spring of 2018. Clearly, in terms of the wider issues that you mention in terms of human rights, I think it is important, again, that I state that the Welsh Government is a strong supporter, for example, of LGBT rights. We expect all people in Wales and across the world, regardless of their sexuality, to be treated equally. And, of course, our strong support for Stonewall Cymru to help build a Wales where people are free to be themselves, prejudice is challenged and our laws protect LGBT people is widely known and respected across the world.
Welsh: Wrth gwrs, fel y gŵyr Steffan Lewis, ac fel y mae wedi'i ddweud, mae gan Qatar fuddsoddiadau sylweddol yn y DU, gan gynnwys yng Nghymru, yn enwedig y derfynell nwy naturiol hylifedig yn Aberdaugleddau. Credaf, o ran eich ail bwynt - datblygiad y gwasanaeth a'r cysylltiad uniongyrchol rhwng y meysydd awyr a chwmnïau hedfan - ei fod yn hwb enfawr i Gymru ac mae'n darparu llwybr uniongyrchol i un o'r meysydd awyr canolog sy'n tyfu gyflymaf yn y byd, ac mae'n agor cysylltiadau Cymru â gweddill y byd, fel y dywedwch. Yn wir, ym mis Ebrill, sicrhawyd bargen fasnachol rhwng Maes Awyr Caerdydd a Qatar Airways i lansio'r llwybr newydd uniongyrchol hwn i Doha, a disgwylir y bydd y teithiau awyr yn dechrau dod yn weithredol yng ngwanwyn 2018. Yn amlwg, o ran y materion ehangach y soniwch amdanynt mewn perthynas â hawliau dynol, credaf ei bod yn bwysig, unwaith eto, i mi ddweud bod Llywodraeth Cymru yn cefnogi, er enghraifft, hawliau pobl lesbiaidd, hoyw, ddeurywiol a thrawsrywiol. Rydym yn disgwyl i bawb yng Nghymru ac ym mhob cwr o'r byd gael eu trin yn gyfartal waeth beth fo'u rhywioldeb. Ac wrth gwrs, mae ein cefnogaeth gref i Stonewall Cymru i helpu i adeiladu Cymru lle mae pobl yn rhydd i fod yn hwy eu hunain, lle mae rhagfarn yn cael ei herio a lle mae ein cyfreithiau'n diogelu pobl lesbiaidd, hoyw, ddeurywiol a thrawsrywiol, yn adnabyddus ac yn uchel eu parch ledled y byd.
English: I thank Steffan Lewis for raising this question. I think that the blockade of Qatar also enables us to look at the way in which the Saudis in particular are using the blockade of Yemen to try and achieve political ends and the implications for the whole population of the Yemen, including 17 million people needing humanitarian aid and 10 million people in desperate need of food aid immediately, according to the International Red Cross. I wondered what Wales can do to try and get this raised through the UK Government, through the United Nations, to put a stop to the wholesale elimination of this population, if we do nothing about it. Because the blockade is preventing all the health supplies getting through, which have been destroyed by the Saudi Government.
Welsh: Diolch i Steffan Lewis am ofyn y cwestiwn hwn. Credaf fod y blocêd ar Qatar hefyd yn ein galluogi i edrych ar y ffordd y mae'r Sawdïaid yn arbennig yn defnyddio'r blocêd ar Yemen i geisio cyflawni dibenion gwleidyddol a'r goblygiadau i holl boblogaeth Yemen, gan gynnwys 17 miliwn o bobl sydd angen cymorth dyngarol a 10 miliwn o bobl sydd mewn angen dybryd am gymorth bwyd ar unwaith yn ôl y Groes Goch Ryngwladol. Roeddwn yn meddwl tybed beth y gall Cymru ei wneud i geisio trafod y mater hwn yn Llywodraeth y DU, yn y Cenhedloedd Unedig, i roi diwedd ar ddilead diatal y boblogaeth hon, os nad ydym yn gwneud dim am y peth. Oherwydd mae'r blocêd yn atal yr holl gyflenwadau iechyd rhag mynd drwodd, sydd wedi cael eu dinistrio gan y Llywodraeth Sawdïaidd.
English: Well, foreign affairs, of course, as Jenny Rathbone is well aware, isn't devolved, but we clearly have an interest in what's happening in the region. We're in touch with the Foreign and Commonwealth Office to monitor developments. It is clearly important and, indeed, today's question is about our relationships - they are commercial investment relationships with Qatar - but also these points are obviously key points that can be made as a result of this question.
Welsh: Wel, wrth gwrs, fel y mae Jenny Rathbone yn ymwybodol iawn, nid yw materion tramor wedi cael eu datganoli, ond yn amlwg mae gennym ddiddordeb yn yr hyn sy'n digwydd yn y rhanbarth. Rydym mewn cysylltiad â'r Swyddfa Dramor a Chymanwlad i fonitro datblygiadau. Mae'n amlwg yn bwysig ac yn wir, mae cwestiwn heddiw yn ymwneud â'n perthynas - perthynas fuddsoddi masnachol gyda Qatar - ond hefyd mae'r pwyntiau hyn yn amlwg yn bwyntiau allweddol y gellir eu gwneud o ganlyniad i'r cwestiwn hwn.
English: Would the leader of the house agree with me that we should exercise the greatest caution before getting involved in any war of words in relation to internecine disputes in the middle east? Of course, we would deprecate in the strongest possible terms any country financing terrorist groups like al-Qaeda. It's important to note that Qatar denies any such involvement. But the importance of Qatar to the western economy can't be underestimated, because they are the world's largest supplier of liquefied natural gas, from nowhere 20 years ago. Much of the current dispute actually has its origins in the fact that the northern gas field in Qatar is shared between that country and Iran, and of course Iran and Saudi Arabia are at daggers drawn more generally. Therefore, we should follow Wales's principal interests here in maintaining good relations so far as we can with all the participants in this dispute, encouraging further investment by these countries in Wales, and boosting our own economy and the jobs that are available in Wales.
Welsh: A fyddai arweinydd y tŷ yn cytuno â mi y dylem fod yn hynod ofalus cyn cymryd rhan mewn unrhyw ryfel geiriau mewn perthynas ag anghydfodau dinistriol yn y dwyrain canol? Wrth gwrs, byddem yn gwrthwynebu unrhyw wlad sy'n ariannu grwpiau terfysgol fel al-Qaeda yn y modd cryfaf posibl. Mae'n bwysig nodi bod Qatar yn gwadu unrhyw gysylltiad o'r fath. Ond ni ellir tanseilio pwysigrwydd Qatar i'r economi orllewinol, oherwydd Qatar yw cyflenwyr nwy naturiol hylifedig mwyaf y byd, a hynny o unman 20 mlynedd yn ôl. Mae llawer o'r anghydfod presennol mewn gwirionedd wedi'i wreiddio yn y ffaith fod y maes nwy gogleddol yn Qatar wedi'i rannu rhwng y wlad honno ac Iran, ac wrth gwrs mae Iran a Sawdi-Arabia am waed ei gilydd yn fwy cyffredinol. Felly, dylem fynd ar ôl prif fuddiannau Cymru yma a chynnal perthynas dda cyn belled ag y gallwn gyda'r holl gyfranogwyr yn yr anghydfod hwn, gan annog y gwledydd hyn i fuddsoddi mwy yng Nghymru, a rhoi hwb i'n heconomi ein hunain a'r swyddi sydd ar gael yng Nghymru.